|  |  |
| --- | --- |
| http://www.interreg-balkanmed.eu/gallery/Images/Project_Acronym/Agroinnoeco.jpg | C:\Users\panos\Documents\EA\logos\ΕΠΙΜΕΛΗΤΗΡΙΟ-ΑΧΑΙΑΣ1.jpg |

Πάτρα: 22/03/2019

Αρ. Πρωτ.: 297

**ΑΝΑΚΟΙΝΩΣΗ ΠΡΟΘΕΣΗΣ ΑΠΕΥΘΕΙΑΣ ΑΝΑΘΕΣΗΣ ΥΠΗΡΕΣΙΩΝ ΕΚΔΗΛΩΣΗΣ ΔΙΚΤΥΩΣΗΣ ΚΑΤΑ ΤΗΝ 6η ΕΚΘΕΣΗ ΚΑΙΝΟΤΟΜΙΑΣ & ΜΕΤΑΦΟΡΑΣ ΤΕΧΝΟΓΝΩΣΙΑΣ - PATRAS IQ, 12-13-14 ΑΠΡΙΛΙΟΥ 2019**

**στα πλαίσιο υλοποίησης του έργου AGROINNOECO του Προγράμματος Interreg Balkan Med 2014-2020.**

**CPV:**

**CPV:** **79950000-8 Υπηρεσίες διοργάνωσης εκθέσεων και συνεδρίων**

**CPV:** **79000000-4: Επιχειρηματικές υπηρεσίες: νομικές, μάρκετινγκ, παροχής συμβουλών, πρόσληψης, εκτύπωσης και ασφάλειας**

**CPV:** **79400000-8 Υπηρεσίες παροχής γενικών επιχειρηματικών συμβουλών και συμβουλών σε θέματα διαχείρισης**

**CPV:** **79411100-9 Υπηρεσίες παροχής συμβουλών σε θέματα ανάπτυξης επιχειρηματικών δραστηριοτήτων**

**CPV:** **79416000-3 Υπηρεσίες δημοσίων σχέσεων**

Έχοντας υπόψη:

1. *το ν. 4497/2017 “Άσκηση υπαίθριων εμπορικών δραστηριοτήτων, εκσυγχρονισμός της επιμελητηριακής νομοθεσίας και άλλες διατάξεις.”, Μέρος Β “Εκσυγχρονισμός της Επιμελητηριακής Νομοθεσίας”*
2. το ν. 4412/2016 (Α' 147) “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)»*
3. *την ΥΠΑΣΗΔ Αριθμ. 300488/ΥΔ1244 Σύστημα διαχείρισης και ελέγχου των προγραμμάτων συνεργασίας του στόχου «ΕΥΡΩΠΑΪΚΗ ΕΔΑΦΙΚΗ ΣΥΝΕΡΓΑΣΙΑ»*
4. το ν. 4314/2014 (ΦΕΚ 265/Α/23.12.2014) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020
5. το ν. 4270/2014 (Α' 143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις*»**,**
6. το ν. 4013/2011 (Α’ 204) «*Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…*»,
7. το ν. 3861/2010 (Α’ 112) «*Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις”*,
8. την με αρ. 57654 (Β’ 1781/23.5.2017) Απόφασης του Υπουργού Οικονομίας και Ανάπτυξης «*Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης*»
9. την από 01.09.2017 σύμβασης χρηματοδότησης του έργου «Balkan Med Interregional Innovation Ecosystem for maturing and mainstreaming innovative entrepreneurial ideas in Agrifood sector» και ακρωνύμιο "AGROINNOECO" και τα παραρτήματα αυτής,
10. την υπ. αριθ. 561/05-07-2017 απόφαση της Διοικητικής Επιτροπής του Επιμελητηρίου Αχαΐας περί αποδοχής της υλοποίησης του ευρωπαϊκού έργου AGROINNOECO του προγράμματος Balkan Mediterranean,
11. την υπ. αριθ. ΑΔΑ: ΨΕ87469ΗΛΒ-1ΒΗ/22-03-2019 απόφαση ανάληψης υποχρέωσης του Επιμελητηρίου Αχαΐας.
12. το υπ. αριθμ. 600/19-03-2019 Πρακτικό τακτικής συνεδριάσεως της Διοικητικής Επιτροπής του Επιμελητηρίου Αχαΐας.
13. τη ΣΑΕΠ 601.6\_2018 και ενάριθμο 2017ΕΠ60160002.

Σύμφωνα με τα παραπάνω το Επιμελητήριο Αχαΐας προσκαλεί όλα τα ενδιαφερόμενα φυσικά ή νομικά πρόσωπα να καταθέσουν έως (ημέρα) 29/3/2019 και ώρα 14.00, σφραγισμένο κλειστό φάκελο με την προσφορά τους για την παροχή **«Υπηρεσιών Δικτύωσης κατά την 6η Έκθεση Καινοτομίας & Μεταφοράς Τεχνογνωσίας - PATRAS IQ, 12-13-14 Απριλίου 2019»** **συνολικής αξίας έως 6.000,00€ συμπεριλαμβανομένου του ΦΠΑ** και όλων των νόμιμων κρατήσεων, σύμφωνα με τα ακόλουθα.

Η κατάθεση της προσφοράς μπορεί να γίνει αυτοπροσώπως ή ταχυδρομικώς στην Υπηρεσία μας (Επιμελητήριο Αχαΐας, Μιχαλακοπούλου 58, 26221 Πάτρα), 1ος όροφος (Πρωτόκολλο) σε σφραγισμένο φάκελο.

Το έργο **AGROINNOECO (Balkan Med Interregional Innovation Ecosystem for maturing and mainstreaming innovative entrepreneurial ideas in Agrifood sector)** έχει εγκριθεί για υλοποίηση στο πλαίσιο της πρώτης πρόσκλησης εκδήλωσης ενδιαφέροντος της Διαχειριστικής Αρχής του Προγράμματος Balkan Mediterranean.

Στο έργο συμμετέχουν συνολικά επτά (7) φορείς-εταίροι από τέσσερις (4) διαφορετικές χώρες:

1. Περιφερειακό Ταμείο Ανάπτυξης Περιφέρειας Δυτικής Ελλάδας (Συντονιστής)
2. Τεχνολογικό Εκπαιδευτικό Ίδρυμα Δυτικής Ελλάδας
3. Επιμελητήριο Αχαΐας
4. Τεχνολογικό Πανεπιστήμιο Κύπρου
5. Εμπορικό και Βιομηχανικό Επιμελητήριο Βουλγαρίας
6. Εμπορικό και Βιομηχανικό Επιμελητήριο Τιράνων
7. Πανεπιστήμιο Τιράνων

Το εν λόγω έργο **έχει ως στόχο** να αναπτύξει μια μεθοδολογία που θα διευκολύνει **τη μεταφορά καινοτομίας στον αγροδιατροφικό τομέα** των συμμετεχουσών περιφερειών μέσω της δημιουργίας μιας διαδικασίας και μιας δομής στήριξης για την καινοτόμο επιχειρηματικότητα.

Για την προβολή των αποτελεσμάτων του έργου έχει ληφθεί μέριμνα ώστε **να αξιοποιηθεί και ο νεοσύστατος θεσμός του Patras IQ 2019 ως μέσο προβολής και διάδοσης των επιχειρηματικών ιδεών που θα αναδειχθούν από το έργο.**

Συνεπώς, στο πλαίσιο της παρούσας σύμβασης ζητείται η παροχή υπηρεσιών προβολής των καινοτόμων επιχειρηματικών ιδεών τόσο των ομάδων της Δυτικής Ελλάδας όσο και των λοιπών συμμετεχουσών περιοχών. Συγκεκριμένα, θα προσέλθουν αποστολές από τη Κύπρο, τη Βουλγαρία και την Αλβανία, προσδίδοντας έτσι και διεθνή χαρακτηριστικά στην 6η Έκθεση Patras IQ.

Η δαπάνη θα βαρύνει τον προϋπολογισμό του Επιμελητηρίου Αχαΐας για το έτος 2018 και 2019 και τελικώς τον προϋπολογισμό του έργου **«Balkan Med Interregional Innovation Ecosystem for maturing and mainstreaming innovative entrepreneurial ideas in Agrifood sector**» με ακρωνύμιοAGROINNOECO στο πλαίσιο του Διακρατικού Προγράμματος Εδαφικής Συνεργασίας **Interreg Balkan-Mediterranean 2014-2020** με MIS: 5016066 και Κωδικό Έργου: BMP1/1.2/2437/2017, και συγκεκριμένα το:

* **Πακέτο Εργασίας 6, Παραδοτέου** **D6.3.1 – Networking with local business and community leaders and participation at the Patras Innovation Quest**  και συγκεκριμένα το 2ο σκέλος που σχετίζεται με τη **συμμετοχή του έργου AGROINNOECO στη 6η Έκθεση PATRAS IQ.**

Οι προδιαγραφές των ζητούμενων υποστηρικτικών Υπηρεσιών θα πρέπει κατ’ ελάχιστο να πληρούν τις απαιτήσεις του **Παραρτήματος Α**, το οποίο αποτελεί αναπόσπαστο μέρος της παρούσας πρόσκλησης.

Για την κατακύρωση θα απαιτηθεί κατ’ ελάχιστο φορολογική και ασφαλιστική ενημερότητα, απόσπασμα ποινικού μητρώου του φυσικού προσώπου ή του νόμιμου εκπροσώπου του νομικού προσώπου και εγγραφή στο οικείο επιμελητήριο.

Τα ίδια δικαιολογητικά θα απαιτηθούν από τους νόμιμους εκπροσώπους (ή φυσικά πρόσωπα) στην περίπτωση κοινοπρακτικών σχημάτων, ενώσεων κλπ.

Η διάρκεια της σύμβασης εκτιμάται σε ένα (1,5) μήνα από την υπογραφή της.

**Περιεχόμενο Προσφορών**

Ο φάκελος κάθε υποψήφιου Αναδόχου πρέπει να περιλαμβάνει:

**α)** **Υπογεγραμμένη Υπεύθυνη Δήλωση** στην οποία να αναγράφεται ότι :

* η προσφορά του πληροί κατ’ ελάχιστο τις τεχνικές προδιαγραφές του Παραρτήματος Α της υπ’αριθμ. Πρωτ. 1573/27-11-2018 Ανακοίνωσης Πρόθεσης Απευθείας Ανάθεσης, τις οποίες και αποδέχεται πλήρως και ανεπιφύλακτα,
* ότι δεν έχει κώλυμα αποκλεισμού από τη συμμετοχή του σε διαδικασία σύναψης δημόσιας σύμβασης σύμφωνα με τις διατάξεις των άρθρων 73 και 74 του Ν.4412/2016,
* ότι πληροί τις προϋποθέσεις του Άρθρου 24 του Ν.4412/2016,
* ότι ρητά συμφωνεί ότι ουδεµία άλλη απαίτηση έχει πέραν του ποσού της οικονομικής προσφοράς του.

**β)** **Υπογεγραμμένη και Σφραγισμένη Δήλωση** **Ειδικής Συγγραφής Υποχρεώσεων** στην οποία να αναφέρει ότι:

* Σε περίπτωση ανακήρυξής του ως ανάδοχος υποχρεούται σε παρουσία στην έδρα της αναθέτουσας 2 φορές την εβδομάδα, πέραν των υποχρεώσεων παρουσίας που προκύπτουν από τη υλοποίηση των προκηρυσσόμενων δράσεων.
* Για όλες τις δράσεις που θα διοργανωθούν στο πλαίσιο της σύμβασης θα παραδοθεί πλήρες τεκμηριωτικό υλικό σε έντυπη και ψηφιακή μορφή όπως περιγράφεται στις προδιαγραφές της παρούσας Ανακοίνωσης.
* Σε κάθε είδους ενέργεια δημοσιότητας και επικοινωνίας (π.χ. παραγωγή έντυπου και ψηφιακού υλικού κλπ) θα ακολουθούνται οι οδηγίες – κατευθυντήριες γραμμές του Προγράμματος Balkan Med 2014-2020 (χρήση λογοτύπων, σημαιών, συγχρηματοδότησης κ.λπ.) για τις οποίες είναι υπεύθυνος ο Ανάδοχος.
* Δαπάνες οι οποίες θα προκύψουν από τη μετακίνηση του αναδόχου για τη διεξαγωγή σεμιναρίων/εργαστηρίου και συνεδριών συμβουλευτικής, βαραίνουν τον ίδιο.
* Ως υποψήφιος ανάδοχος διαθέτει όλες τις απαραίτητες άδειες για τη διοργάνωση και υλοποίηση των ζητούμενων υπηρεσιών του Παραρτήματος Α.

**γ) Σύντομο βιογραφικό – προφίλ** το φυσικού/ νομικού(ών) προσώπου(ων) καθώς και αντίγραφο από τα **Στοιχεία Μητρώου / Νομικού(ών) Προσώπου(ων) ή Επιχείρησης(εων) από TAXIS** (www.gsis.gr).

**δ)** **Πίνακα έργων** σχετικών με τις ζητούμενες υπηρεσίες,συνοδευόμενο με αντίστοιχες **βεβαιώσεις καλής εκτέλεσης ή άλλα αποδεικτικά.** Ο υποψήφιος ανάδοχος θα πρέπει **επί ποινή αποκλεισμού** να καταθέσει δικαιολογητικά που αποδεικνύουν την απαιτούμενη εμπειρία του Πίνακα Κριτηρίων που ακολουθεί.

**ε)** **Οικονομική Προσφορά** για την εν λόγω Προμήθεια βάσει του **Παραρτήματος B**. Η οικονομική προσφορά του υποψηφίου αναδόχου, **επί ποινή αποκλεισμού**, δεν θα πρέπει να υπερβαίνει τον συνολικό προϋπολογισμό.

Οι φάκελοι των προσφορών των υποψηφίων θα πρέπει να είναι σφραγισμένοι και να αναφέρουν εξωτερικά τα στοιχεία της ΑΝΑΚΟΙΝΩΣΗΣ ΠΡΟΘΕΣΗΣ ΑΠΕΥΘΕΙΑΣ ΑΝΑΘΕΣΗΣ ΥΠΗΡΕΣΙΩΝ, καθώς και τον τίτλο του Έργου.

**Κριτήρια Ανάθεσης**

Κριτήριο ανάθεσης της Σύμβασης είναι η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής, η οποία εκτιμάται βάσει των κάτωθι κριτηρίων:

|  |  |  |
| --- | --- | --- |
| **ΚΡΙΤΗΡΙΟ** | **ΠΕΡΙΓΡΑΦΗ** | **ΣΥΝΤΕΛΕΣΤΗΣ ΒΑΡΥΤΗΤΑΣ** |
| **Κ1** | Εμπειρία στην υλοποίηση δράσεων Ευρωπαϊκών συγχρηματοδοτούμενων έργων | 20% |
| **Κ2** | Εμπειρία στη διοργάνωση εκδηλώσεων δικτύωσης μεταξύ νέων/ εν δυνάμει επιχειρηματιών και συγκεκριμένων ομάδων στόχων όπως:   1. εκπροσώπους επενδυτικών σχημάτων (χρηματοπιστωτικά ιδρύματα ή τράπεζες, ή private funds), 2. υφιστάμενων ώριμων επιχειρηματιών, εκπροσώπων φορέων υποστήριξης της επιχειρηματικότητας (επιμελητήρια ή θερμοκοιτίδες) , 3. φορείς χάραξης πολιτικής 4. ερευνητικά κέντρα | 50% |
| **Κ3** | Εμπειρία και προσόντα ομάδας έργου | 30% |
| **ΣΥΝΟΛΟ** | | 100% |

Η βαθμολόγηση κάθε κριτηρίου αξιολόγησης κυμαίνεται από 100 βαθμούς στην περίπτωση που ικανοποιούνται ακριβώς όλοι οι όροι των τεχνικών προδιαγραφών, αυξάνεται δε μέχρι τους 120 βαθμούς όταν υπερκαλύπτονται οι απαιτήσεις του συγκεκριμένου κριτηρίου, όπως περιγράφεται στον ανωτέρω πίνακα**.**

Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς.

Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς θα προκύπτει από το άθροισμα των σταθμισμένων βαθμολογιών όλων των κριτηρίων.

Η συνολική βαθμολογία της τεχνικής προσφοράς i υπολογίζεται με βάση τον παρακάτω τύπο :

Τi = σ1χΚ1 + σ2χΚ2 +σ3χΚ3

Κριτήρια με βαθμολογία μικρότερη από 100 βαθμούς (ήτοι που δεν καλύπτουν/παρουσιάζουν αποκλίσεις από τις τεχνικές προδιαγραφές της παρούσας) επιφέρουν την απόρριψη της προσφοράς.

Βαθμολόγηση Τεχνικών Προσφορών. Η βαθμολόγηση των τεχνικών προσφορών είναι σχετική. Συγκεκριμένα ο Συνολικός Βαθμός της Τεχνικής Προσφοράς i αποτελεί το πηλίκο της συγκεκριμένης προσφοράς Τi προς την υψηλότερη βαθμολογικά προσφορά Tmax.

Βαθμολόγηση Οικονομικών Προσφορών. Η βαθμολόγηση των οικονομικών προσφορών είναι σχετική. Συγκεκριμένα ο Συνολικός Βαθμός της Οικονομικής Προσφοράς i αποτελεί το πηλίκο της προ ΦΠΑ τιμής της χαμηλότερης οικονομικά προσφοράς Πmin προς την προ ΦΠΑ τιμή της συγκεκριμένης προσφοράς Πi.

Η κατάταξη των Προσφορών για την επιλογή της πλέον συμφέρουσας Προσφοράς, θα γίνει κατά τη φθίνουσα τιμή της Συνολικής Βαθμολογίας που προκύπτει από τον τύπο:

ΣΒi= 80 x (Ti/Tmax) + 20 x (Πmin/Πi)

Όπου:

Tmax η μεγαλύτερη συνολική βαθμολογία που έλαβε κάποιος υποψήφιος στις κατηγορίες κριτηρίων αξιολόγησης.

Ti η συνολική βαθμολογία της Τεχνικής Προσφοράς i (βλ. πίνακα κριτηρίων)

Πmin η συνολική αξία της προσφοράς με τη μικρότερη τιμή

Πi η συνολική αξία της προσφοράς i

ΣΒi το αποτέλεσμα το οποίο στρογγυλοποιείται στα 2 δεκαδικά ψηφία.

Πλέον συμφέρουσα από οικονομική άποψη προσφορά είναι η Προσφορά με το μεγαλύτερο ΣΒ.

Περαιτέρω πληροφορίες είναι διαθέσιμες από την προαναφερθείσα διεύθυνση: Μιχαλακοπούλου 58, Πάτρα, κος Ραυτόπουλος Κωνσταντίνος (τηλ. 2610-277 779, email: [ea@e-a.gr](mailto:ea@e-a.gr)).

Ο Πρόεδρος του Δ.Σ. του Επιμελητηρίου Αχαΐας

Πλάτων Μαρλαφέκας

# Παράρτημα Α

Ελάχιστες Προδιαγραφές για την Προμήθεια **«Υπηρεσιών Δικτύωσης κατά την 6η Έκθεση ΚΑΙΝΟΤΟΜΙΑΣ & ΜΕΤΑΦΟΡΑΣ ΤΕΧΝΟΓΝΩΣΙΑΣ - PATRAS IQ στις 12-13-14 Απριλίου 2019»** **συνολικής αξίας έως 6.000,00€ συμπεριλαμβανομένου του ΦΠΑ** και όλων των νόμιμων κρατήσεων, στα πλαίσιο υλοποίησης του έργου AGROINNOECO του Προγράμματος Interreg Balkan Med 2014-2020.

Οι εν λόγω προδιαγραφές αφορούν τμήμα του Παραδοτέου **D6.3.1 – Networking with local business and community leaders and participation at the Patras Innovation Quest**  και συγκεκριμένα το 2ο σκέλος που σχετίζεται με τη **συμμετοχή του έργου AGROINNOECO στη 6η Έκθεση PATRAS IQ.**

## Σύντομη περιγραφή έργου και συμμετοχής στη 6η Έκθεση PATRAS IQ

Το έργο **AGROINNOECO (Balkan Med Interregional Innovation Ecosystem for maturing and mainstreaming innovative entrepreneurial ideas in Agrifood sector)** έχει εγκριθεί για υλοποίηση στο πλαίσιο της πρώτης πρόσκλησης εκδήλωσης ενδιαφέροντος της Διαχειριστικής Αρχής του Προγράμματος Balkan Mediterranean.

Στο έργο συμμετέχουν συνολικά επτά (7) φορείς-εταίροι από τέσσερις (4) διαφορετικές χώρες:

1. Περιφερειακό Ταμείο Ανάπτυξης Περιφέρειας Δυτικής Ελλάδας (Συντονιστής)
2. Τεχνολογικό Εκπαιδευτικό Ίδρυμα Δυτικής Ελλάδας
3. Επιμελητήριο Αχαΐας
4. Τεχνολογικό Πανεπιστήμιο Κύπρου
5. Εμπορικό και Βιομηχανικό Επιμελητήριο Βουλγαρίας
6. Εμπορικό και Βιομηχανικό Επιμελητήριο Τιράνων
7. Πανεπιστήμιο Τιράνων

Το εν λόγω έργο **έχει ως στόχο** να αναπτύξει μια μεθοδολογία που θα διευκολύνει **τη μεταφορά καινοτομίας στον αγροδιατροφικό τομέα** των συμμετεχουσών περιφερειών μέσω της δημιουργίας μιας διαδικασίας και μιας δομής στήριξης για την καινοτόμο επιχειρηματικότητα.

Η συγκεκριμένη δομή βασίζεται σε ένα **δίκτυο περιφερειακών μηχανισμών καινοτομίας** που αναπτύχθηκε σε όλες τις περιοχές που συμμετέχουν στο έργο. Κάθε περιφερειακός μηχανισμός καινοτομίας θα βασίζεται στους **τρεις πυλώνες της «τριπλής έλικας»** (επιχειρηματικός τομέας, δημόσιος τομέας και ερευνητικά / ακαδημαϊκά κέντρα).

Όλοι οι περιφερειακοί μηχανισμοί καινοτομίας που αναπτυχτήκανε σχεδιάσανε και υλοποιούν από κοινού μια μεθοδολογία για την ωρίμανση καινοτόμων επιχειρηματικών ιδεών στον τομέα της Αγροδιατροφής. Κάθε περιφερειακός μηχανισμός καινοτομίας θα προσφέρει υπηρεσίες όπως:

1. Προσδιορισμός των **καινοτόμων επιχειρηματικών ιδεών** από νέους και υφιστάμενους επιχειρηματίες.
2. **Αξιολόγηση** των καινοτόμων επιχειρηματικών ιδεών
3. **Ωρίμανση** επιχειρηματικών ιδεών έως και **το στάδιο της επιχειρηματικής προ-επώασης**
4. **Προετοιμασία επιχειρηματικών σχεδίων** για την εφαρμογή τους

Κατόπιν, το έργο ανέπτυξε τη κοινή μεθοδολογία προ-επώασης η οποία περιλαμβάνει **14 συνολικά** **Εκπαιδευτικές Ενότητες** που υλοποιούνται μέσω εκπαιδευτικών συνεδριών με φυσική παρουσία όσο και με απομακρυσμένη εκπαίδευση μέσω διαδικτυακής πλατφόρμας (<http://virtualhub.agroinnoeco.eu> ).

Η εκπαίδευση με φυσική παρουσία αποτελείται από **Εκπαιδευτικά Σεμινάρια** (σε ειδικά διαμορφωμένο χώρο -προ-θερμοκοιτίδα - του ΤΕΙ Δυτικής Ελλάδας, **Εκπαιδευτικά Εργαστήρια** (που αφορούν την παρουσίαση εργαλείων βελτίωσης των επιχειρηματικών δεξιοτήτων), καθώς και **Επισκέψεις Μελέτης** (σε επιχειρήσεις ή/και θερμοκοιτίδες επιχειρήσεων προκειμένου οι εκπαιδευόμενοι να εξοικειωθούν με την λειτουργία τους). Τέλος η διαδικασία προβλέπει την παροχή υποστήριξης μέσω ειδικών **Συνεδριών Εξατομικευμένου Μέντορινγκ** των εκπαιδευομένων, προκειμένου να αναπτύξουν ένα Επιχειρηματικό Πλάνο που θα βασίζεται στην καινοτόμα επιχειρηματική τους ιδέα.

Για την προβολή των αποτελεσμάτων του έργου έχει ληφθεί μέριμνα ώστε **να αξιοποιηθεί και ο θεσμός του Patras IQ ως μέσο προβολής και διάδοσης των επιχειρηματικών ιδεών που θα αναδειχθούν από το έργο.**

Εκτός από τις επιχειρηματικές ιδέες των ομάδων της Δυτικής Ελλάδας θα παρουσιαστούν και οι αντίστοιχες από επισκέπτες των λοιπών συμμετεχουσών περιοχών. Συγκεκριμένα, **θα προσέλθουν αποστολές από τη Κύπρο, τη Βουλγαρία και την Αλβανία που θα περιλαμβάνουν τους εν’ δυνάμει επιχειρηματίες με τις ιδέες, εκπροσώπους επενδυτών, επιχειρηματίες, φορείς υποστήριξης επιχειρηματικότητας, κλπ. Με αυτό τον τρόπο προσδίδονται και διεθνή χαρακτηριστικά στην 6η Έκθεση Patras IQ.**

Δημιουργείται συνεπώς η ανάγκη για τη διοργάνωση 4 συναντήσεων δικτύωσης, μεταξύ των νέων επιχειρηματιών του έργου από κάθε χώρα με τις αντίστοιχες ομάδες στόχο επενδυτές, επιχειρηματίες, φορείς υποστήριξης επιχειρηματικότητας, εκπροσώπων incubators κλπ

## Ελάχιστες προδιαγραφές συναντήσεων δικτύωσης

Απαιτήσεις ανά εκδήλωση:

* Εξασφάλιση αίθουσας τουλάχιστον 100 ατόμων σε συνεργασία με την Αναθέτουσα αρχή και την Οργανωτική Επιτροπή της Patras IQ για 1 ημέρα κατά τη διάρκεια της έκθεσης
* Εξοπλισμός Αίθουσας (1 laptop, 1 projector, οθόνη παρουσίασης, μικροφωνική εγκατάσταση, παροχή internet) σε συνεργασία με την Αναθέτουσα αρχή και την Οργανωτική Επιτροπή της Patras IQ για 1 ημέρα κατά τη διάρκεια της έκθεσης
* Υπηρεσία διοργάνωσης (1 άτομο ως υπεύθυνος διοργάνωσης για τουλάχιστον 5 ημέρες πριν τη διοργάνωση και καθ’ όλη τη διοργάνωση)
* Υπηρεσία γραμματείας για 1 ημέρα (τουλάχιστον 2 άτομα τήρηση παρουσιολογίων, αρχείου κλπ)
* Υποστήριξη στον συντονισμό της εκδήλωσης δικτύωσης με την εξασφάλιση κατάλληλων ομιλητών, σύνταξη πρόσκλησης και ατζέντας των συναντήσεων. Η εκδήλωση θα πραγματοποιηθεί στην επίσημη γλώσσα του έργου που είναι η Αγγλική.
* Πρόσκληση συμμετεχόντων με αποστολή email/ ηλεκτρονικής πρόσκλησης/ και τηλεφωνικής επικοινωνίας για follow up (15 στοχευόμενα άτομα που θα υποδειχθούν από την αναθέτουσα αρχή)
* Υπηρεσία τήρησης πρακτικών για 1 ημέρα (θα δοθούν στην Αγγλική σε ηλεκτρονική μορφή .doc)
* Υπηρεσία τήρησης φωτογραφικού αρχείου (τουλάχιστον ψηφιακές 70 φωτογραφίες)
* Υπηρεσία δημοσιότητας της εκδήλωσης (έκδοση 2 δελτίων τύπου, 1 πριν και 1 μετά την εκδήλωση, τα οποία θα δημοσιευτούν σε τουλάχιστον 3 έντυπα και 3 ηλεκτρονικά μέσα, δημιουργία και προώθηση εκδήλωσης σε social media συναφή με το αντικείμενο του έργου)
* Σχεδιασμός και εκτύπωση ατζέντας-προγράμματος εκδήλωσης σε έγχρωμη εκτύπωση (100 τμχ)
* Name tag – πλαστική θήκη 100 τεμάχια για τους ομιλητές και τους εταίρους, μέγεθος 7,5 χ 10,5 εκ., κορδόνια 40 τεμάχια φάρδους 1cm, ονομαστικές κάρτες συμμετεχόντων (ονοματεπώνυμο - φορέας) 40 τεμάχια έγχρωμη εκτύπωση 4χρωμία με λογότυπα έργου/προγράμματος
* 100 τμχ μπλοκ 30 σελίδων με έγχρωμο (4χρωμία) λογότυπο έργου και προγράμματος στο εξώφυλλο και 100 τμχ στυλό μπλε ή μαύρου χρώματος, έγχρωμο (4χρωμία) λογότυπο έργου και προγράμματος. Σχεδιασμός και εκτύπωση 20 αφισών ειδικά για την εκδήλωση (διάταξη κατακόρυφη, διαστάσεις 50x70cm, χαρτί velvet 200gr, 4χρωμία)
* Παροχή συνεχούς coffee break κατά τη διάρκεια της εκδήλωσης (καφές εσπρέσσο, γαλλικός, και φακελάκια στιγμιαίου, τσάι κλπ, , 2 είδη χυμού, 2 είδη αναψυκτικού, νερό, 2 είδη κέικ, 2 είδη βουτήματα) για 100 άτομα. Τα προϊόντα να είναι κατά προτίμηση τοπικά.
* Ένα Catering (lunch/dinner μπουφές) στο χώρο της εκδήλωσης (fingerfood, επιδόρπιο, ποτά) για 100 άτομα. Αν θα είναι lunch ή dinner θα εξαρτηθεί από το τελικό πρόγραμμα της εκδήλωσης. Το μενού θα περιλαμβάνει επιλογές για κάθε προσκεκλημένο κατ’ ελάχιστο: 2 είδη σαλάτας, 2 είδη ορεκτικών, 2 κυρίως πιάτα, γλυκά, απαραίτητα αναψυκτικά, νερά, ποτά κλπ. Τα προϊόντα να είναι κατά προτίμηση τοπικά.

# Παράρτημα Β– Υπόδειγμα Οικονομικής Προσφοράς

**ΟΙΚΟΝΟΜΙΚΗ ΠΡΟΣΦΟΡΑ**

*(Σε περίπτωση που η οικονομική προσφορά υπερβαίνει τη μία σελίδα ο υποψήφιος ανάδοχος να υπογράψει και να σφραγίσει όλες τις σελίδες της παρούσης)*

|  |  |
| --- | --- |
| **ΣΤΟΙΧΕΙΑ ΠΡΟΣΦΕΡΟΝΤΟΣ**  Ημερομηνία:  Επωνυμία:  Διεύθυνση:  Τηλ., FAX, Email: | **ΠΡΟΣ:**  ΕΠΙΜΕΛΗΤΗΡΙΟ ΑΧΑΪΑΣ  ΜΙΧΑΛΑΚΟΠΟΥΛΟΥ 58,  ΤΚ 26221 - ΠΑΤΡΑ |

Οικονομική Προσφορά που αφορά την προμήθεια **«Υπηρεσιών Δικτύωσης κατά την 6η Έκθεση ΚΑΙΝΟΤΟΜΙΑΣ & ΜΕΤΑΦΟΡΑΣ ΤΕΧΝΟΓΝΩΣΙΑΣ - PATRAS IQ στις 12-13-14 Απριλίου 2019»** στα πλαίσια του έργου AGROINNOECO - «Balkan Med Interregional Innovation Ecosystem for maturing and mainstreaming innovative entrepreneurial ideas in Agrifood sector» του προγράμματος Interreg Balkan-Mediterranean 2014-2020 σύμφωνα με την υπ.. αριθμ πρωτ. 297/22-3-2019 πρόσκληση του ΕΠΙΜΕΛΗΤΗΡΙΟΥ ΑΧΑΪΑΣ.

Σύμφωνα με την παραπάνω Πρόσκληση, τις προδιαγραφές του Παραρτήματος Α, καθώς και της Ειδικής Συγγραφής Υποχρεώσεων αυτής, υποβάλλουμε την προσφορά μας με τους κατωτέρω οικονομικούς όρους.

| **Αριθ.**  **Παραδοτέου** | **Τίτλος** | **Προϋπολογισμός (€) συμπεριλαμβανομένου ΦΠΑ 24% (Αριθμητικώς)** | **Προσφερόμενη τιμή (€) συμπεριλαμβανομένου. ΦΠΑ 24% (Αριθμητικώς)** |
| --- | --- | --- | --- |
| **D6.3.1** | Υπηρεσίες Δικτύωσης κατά την 6η Έκθεση ΚΑΙΝΟΤΟΜΙΑΣ & ΜΕΤΑΦΟΡΑΣ ΤΕΧΝΟΓΝΩΣΙΑΣ - PATRAS IQ στις 12-13-14 Απριλίου 2019,σύμφωνα με τις προδιαγραφές του Παραρτήματος Α, καθώς και της Ειδικής Συγγραφής Υποχρεώσεων της Παρούσας Πρόσκλησης. | 6.000,00 € |  |
| ***ΣΥΝΟΛΟ*** | | **6.000,00 €** |  |

**Συνολική τιμή χωρίς Φ.Π.Α (ολογράφως): ...........................................................**

**Συνολική τιμή με Φ.Π.Α (ολογράφως): ...........................................................**

Ο χρόνος ισχύος της προσφοράς είναι 1 μήνας από την επομένη της ημερομηνίας διενέργειας του διαγωνισμού.

**Ο προσφέρων**

(Ονοματεπώνυμο, Ιδιότητα)

(Υπογραφή)

(Σφραγίδα εταιρείας/φυσικού προσώπου)